‘દીકરા, શ્રદ્ધા તો મનુષ્યના હૃદયમાં ધબકારા રૂપે રહેલી છે. રાત્રે આપણે ઊંઘીએ ત્યારે એ શ્રદ્ધા સાથે ઊંઘીએ છીએ કે આવતીકાલની સુખદ સવાર જોવા ભાગ્યશાળી હોઈશું. આપણે બંને જે બંગલાની છત નીચે નિરાંતે બેઠા છીએ; એ બંગલાની છત તૂટી પડવાની નથી, એવી શ્રદ્ધા સાથે બેઠા છીએ. સંશય વિનાશ નોંતરી શકે, પણ શ્રદ્ધા તો માતાનો વાત્સલ્ય ભીનો ખોળો છે. શંકા દગો દઈ શએ, શ્રદ્ધા નહીં.’ પપ્પા ભક્તિપ્રસાદે પુત્રને શ્રદ્ધાનું મહત્વ દર્શાવતાં કહ્યું.